DAVID MORGAN YN Y 
GARCHAR. 


Y*AFLU gwr fel DAviD MoRGAN 
I'r carchardy sydd sarhad, 
Gwr sy'n treulio'i fywyd allan 
Er llesoli Cymru fad; 
Hen gadfridog llawn o yni, 
Gwrol, gweithgar, ar bob awr, 
Un o arwyr Glowyr Cymru 
Yn ngharchardy Prydain Fawr! 


Gwrided gwyneb llys cyfiawnder 
Am y rheithfarn hon a wnaed! 
Rhydd y farn y gosp a'i llymder 
Gristionogaeth o dan draed! 
Sathrwyd uniawn farn, gan ragfarn 
Taflwyd gorchudd dros y gwir, 
Pan y taflwyd DAviD MORGAN 
I garchardy caeth y Sir! 


Hen gadlywydd dewr profiadol, 
Dyrcha 'i lef yn erbyn trais, 
Brwydra gydag ysbryd gwrol, 
Trechu'r gelyn yw ei gais; 
Traetha'i farn am gyfoethogion, 
Nifer trawsion, glewion gwlad, 
Rhai sy'n llenwi'u coffrau'n llawnion 
Ar draul chwys y mwnwr mad! 


Os yw MORGAN wedi gauad 
Yn y charchar oer a phrudd, 
Fe ddaw allan a'i gymeriad 
Yn disglaerio fel y dydd, 
Heb ystaen ychwaith na brychni, 
I'w bardduo am y wnaeth, 
Megys merthyr cadd ei roddi 
Yn ei gell mewn charchar caeth. 


Glowyr Aberdar a Merthyr, 
Gydymdeimlant oll i'r byw, 
Rhai sy'n para yn y frwydyr, 
Wedi colli'u ffyddlon Lyw ; 
Ond daw eto DAviD MoRGcAN, 
Yn ddihangol nol cyn hir, 
Bydd ei llais fel clychau arain, 
Yn adseinio trwy ein tir. 


GLAN DUAD. 

Na argraffer y gan hon heb ganiatad yr awdwr. 





